เรื่องมันเป็นแบบนี้นะคะ คือหนูทานยาคุม ยี่ห้อ เมอลิแอนด์ 28 เม็ดอยู่ 1 แผงแรก ปกติจะเริ่มกินทุกวันพุธ ของทุกเดือน ❌แต่!!!! มกราคมที่ผ่านมา หนูต้องกินยาตรงกับวันพุธที่ 1 แต่!! หนูลืม หนูไปกินวันพฤหัสบดีที่ 2 และยาแผงของเดือนมกราคมหมดแล้ว ตั้งแต่วันพุธที่ 29 ม.ค. 😂😂 หนูเลยได้กินแผงที่ 2 (แผงที่กินอยู่ตอนนี้) เป็นวันพฤหัสบดีที่ 30 ม.ค. หนูควรทำยังไง เปลี่ยนจำเป็นพฤหัสบดีได้มั้ย รึว่าต้องเปลี่ยนวิธีกินยาคะ
สวัสดีค่ะ ยาคุมกำเนิดแบบแผงรายเดือนนั้นเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยจริงๆแล้วไม่ได้จำเป็นว่าต้องเริ่มวันที่เท่าไรของเดือน ขอให้เริ่มตรงตามหลักการที่ให้ไป ถ้าได้กินหมดแผงเดิมไปแล้ว ให้ขึ้นแผงใหม่ทันที หากกินยาช้าจากนั้นไป 1 วัน น่าจะมีผลต่อประสิทธิภาพของยาได้น้อยมาก แนะนำให้กินต่อไปอย่างสม่ำเสมอทุกวันค่ะ